Държавен вестник, бр. 90, 2016 г., стр. 13

БРОЙ  90	
Д Ъ Р Ж А В Е Н  В Е С Т Н И К 	
СТР.  13  
§ 2. Изпълнението на постановлението 
се възлага на министъра на регионалното 
развитие и благоустройството. 
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Веселин Даков
9094
ПОСТАНОВЛЕНИЕ № 297
ОТ 10 НОЕМВРИ 2016 Г.
за изменение и допълнение на Правилника за 
устройството и дейността на Министерството 
на вътрешните работи, приет с Постановле­
ние № 207 на Министерския съвет от 2014 г.
(обн., ДВ, бр. 60 от 2014 г.; изм. и доп., бр. 28, 
67, 75 и 85 от 2015 г. и бр. 2 и 9 от 2016 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 11, ал. 2 се създава т. 12:
„12. дирекция „Обществени поръчки“.“
§ 2. В чл. 15а, ал. 2 се създава т. 10:
„10. дирекция „Обществени поръчки“.“
§ 3. Създава се чл. 84а:
„Чл. 84а. (1) Дирекция „Обществени поръч­
ки“ е структура на МВР, отговорна за упра­
вление на цикъла на обществените поръчки.
(2) Дирекция „Обществени поръчки“ 
прогнозира, планира, подготвя и провежда 
обществени поръчки в МВР в случаите, 
определени от министъра на вътрешните 
работи, както и отговаря за сключването на 
договори, рамкови споразумения и приемане 
на резултатите от тях.
(3) Дирекция „Обществени поръчки“ въз 
основа на упълномощаване осъществява про­
цесуалното представителство пред съдилища 
и други юрисдикции по дела, свързани с 
възлагани обществени поръчки и изпълнение 
на договорите за възлагането им, в случаите 
по ал. 2.
(4) Редът за провеждане на обществените 
поръчки от дирекция „Обществени поръчки“ 
се определя с вътрешните правила по чл. 244 
от Закона за обществените поръчки.“
§ 4. В чл. 105, ал. 2, т. 6 думите „спома­
гателни дейности по осъществяване на гра­
ничен контрол“ се заменят с „дейности по 
чл. 140а ЗМВР“.
Заключителна разпоредба
§ 5. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Веселин Даков
9095
РЕШЕНИЕ № 941
ОТ 8 НОЕМВРИ 2016 Г.
за удължаване на срока на разрешението 
за търсене и проучване на нефт и природен 
газ – подземни богатства по чл. 2, ал. 1, т. 3 
от Закона за подземните богатства, в площта 
„Блок 1-17 Овча могила“, разположена в об­
ластите Плевен и Велико Търново
На основание чл. 5, т. 2, чл. 31, ал. 3 и 
чл. 32, ал. 3 от Закона за подземните богат­
ства и чл. 2, ал. 4 от договора за търсене и 
проучване на нефт и природен газ в площта 
„Блок 1-17 Овча могила“, разположена в об­
ластите Плевен и Велико Търново, сключен 
на 5 ноември 2010 г. между Министерския 
съвет на Република България, представляван 
от министъра на икономиката, енергетиката 
и туризма, и „Проучване и добив на нефт и 
газ“ – АД, София, в изпълнение на Решение 
№ 591 на Министерския съвет на Република 
България от 6 август 2010 г. и мотивирано 
предложение от министъра на енергетиката
МИНИСТЕРСКИЯТ СЪВЕТ
Р Е Ш И :
1. Удължава срока на разрешението за 
търсене и проучване на нефт и природен газ 
в площта „Блок 1-17 Овча могила“, разполо­
жена в областите Плевен и Велико Търново, 
с 2 години считано от 5 ноември 2015 г.
2. Размерът на площта „Блок 1-17 Овча 
могила“ се намалява от 260,96 кв. км на 
240,76 кв. км и се определя с координатите 
на точките, описани в приложението.
3. За срока на удължаването титулярят на 
разрешението – „Проучване и добив на нефт 
и газ“ – АД, София, се задължава да извърши 
търсещо-проучвателни работи по видове и по 
обеми съгласно одобрена от министъра на 
енергетиката работна програма – нераздел­
на част от допълнителното споразумение за 
удължаване срока на договора за търсене и 
проучване на нефт и природен газ в площта 
„Блок 1-17 Овча могила“.
4. Упълномощава министъра на енерге­
тиката да представлява Министерския съвет 
при сключване на допълнителното споразу­
мение по т. 3.
5. Настоящото решение може да се обжалва 
по реда на Административнопроцесуалния 
кодекс пред Върховния административен съд 
в 14-дневен срок от датата на обнародването 
му в „Държавен вестник“. 
Министър-председател: 
Бойко Борисов
За главен секретар на Министерския съвет: 
Веселин Даков